Khamis kuului Addis Abeban Afrikan-mestaruuskilpailuissa Sudanin hopeajoukkueeseen 4 × 400 metrin viestissä. Kesäkuussa 2008 hän juoksi Oslossa Kultaisen liigan osakilpailussa 800 metrillä uuden nuorten maailmanennätyksen 1.42,69. Heinäkuussa hän voitti 19-vuotiaitten maailmanmestaruuden ajalla 1.45,60. Hän juoksi 22. heinäkuuta Tukholman DN Galassa 1 000 metrin nuorten maailmanennätyksen 2.13,93.